Ek broei nou al van verlede week oor Sarie se agterblad. Ek moet erken my hart is seer dat Koos van der Merwe sy laaste agterblad geskryf het en dat dit groot skoene is wat volgestaan moet word. Steve Hofmeyr is die skrywer van die blad en skryf ‘n brief aan sy jongste dogter. Alles is gaaf en wonderlik ek is bly vir hom, maar vind nêrens ‘n boodskap wat my persoonlik raak. Ek wonder ook hoe moet sy ander dogter voel… selfs sy ander kinders. Dis soos mense wat die hele middag net oor hulleself gesels – dis werklik baie vermoeiend. Miskien word ek nou regtig oud maar ek voel so oor Nataniël in die laaste tyd ook. Dis regtig of hulle egos so groot raak dat daar nie meer plek vir hulle ondersteuners nie.